Etter krigen ble brakker på Jansonmarken ovenfor Laksevåg kirke innrettet for skolebruk, og skolen flyttet inn der 18. mars 1946. Først i 1954 fikk man bygget nye Holen skole (skolebygningen som senere ble Håstein skole). Skolen hadde ved innflyttingen 772 elever fordelt på 25 klasser i folkeskolen, 5 klasser i framhaldskolen og 1 realskoleklasse. I 1959 fikk realskolen eget bygg (skolebygningen som senere ble Holen skole).